Македонски Бошњаци

мини|Извештај за ангажираноста на турската власт во Скопје околу доселениците од Босна и Херцеговина: создаден е Мухаџирско-отомански Клуб, привремено училиште. Во извештајот се препорачува српската власт да се ангажира да ги придобие на српска страна со отворање на кафана, берберница и читална. (Скопје, 6 февруари 1910)
**Македонски Бошњаци** — уставно признато малцинство во Македонија. Според пописот во 2002 година на територијата на Македонија живеат околу 17.018 Бошњаци или околу 0,84% од вкупното население во државата. Од политичка гледна точка, Бошњаците имаат свои политички партии кои се нарекуваат Демократска лига на Бошњаците и Партија за демокрaтска акција, додека пак од културна гледна точка традиционално се одржуваат *Бошњачките средби*.

Со измена на законот за празниците на Република Македонија, на 8 февруари 2007 година во Собранието на Р Македонија, 28. Септември (Денот  кога претставниците на Бошњачкиот народ на вториот бошњачки сабор во Сараево го вратија своето национално име Бошњак) е прогласен за Меѓународен ден на Бошњаците како празник за припадниците на бошњачката заедница во Р Македонија. Овој ден е неработен ден за Бошњаците во Р Македонија.

## Историја

Бошњаците се релативно доцна доселени на територијата на Република Македонија. Првите населувања на Бошњаци од Босна и Херцеговина се забележуваат после Големата источна криза и анкесијата на Босна од страна на Австроунгарија во 1875-1878 година. Во овој период огромен број на муслимански бегалци (Бошњаци, Турци, Черкези) бил населен во Македонија. По Балканските војни речиси сите доселени муслимани се иселиле во Турција.

Денешните Бошњаци во Република Македонија се населени во 50-тите и 60-тите години на XX век од областа Санџак во Србија и Црна Гора, претежно од местата Тутин, Рожае, Плав, Гусиње и Нови Пазар, поради што овие луѓе се познати и под името *Санџаклии*. Тргнувајќи на пат за иселување во Турција,според договорот меѓу Турција и Југославија од 50-тите години на XX век со кој муслиманите од Југославија единствено можеле да се иселуваат во Турција преку Македонија, голем број на Бошњаци од Санџак (заедно со Албанци од Косово) остануваат и се населуваат во испразнетите турски и торбешки села во Македонија, најчесто купувајќи ги имотите на Турците и Торбешите кои се иселувале за евтини пари. На тој начин се населиле Бошњаците во селата Батинци, Средно Коњари (Скопско) и Горно Оризари (Велешко) кои претходно биле населени со Турци. Денес компактни цели на Бошњаци во Македонија живеат во Скопското Поле, областа Торбешија (Скопско), северозападниот дел на Прилепското Поле и долниот тек на реките Бабуна и Тополка во Велешко.

По вероисповед, Македонските Бошњаци се муслимани.

## Населени места
мини|300x300пкс|Карта на Бошњаците во Македонија (2021)
Според пописот од 2002 година, петте најмногубројни општини со Бошњаци се:

Присутност на Бошњаците по населени места, според пописните резултати од 2002 година: 

## Познати Македонски Бошњаци

* Зеќир Рамчиловиќ - историчар, универзитетски професор, пратеник и потпреседател на Собрание
* Сафет Бишевац — новинар.
* Елвир Куртановиќ — каратист, освои златен медал на Европското младинско првенство во карате 1994 г. во Кардиф и тогаш за првпат официјално е интонирна македонската химна во странство.
* Адем Мекиќ — кошаркар и македонски репрезентативец.
* Елвир Мекиќ — пејач.
* Неџат Мемиќ — новинар.
* Рафет Муминовиќ — поранешен пратеник во Собранието на Македонија од ДЛБ.
* Ферид Мухиќ — филозоф и професор.
* Маја Мухиќ — поранешен портпарол и универзитетски професор.
* Алмира Папиќ — новинарка во МТВ.
* Елвира Рахиќ — пејачка со потекло од Лажани.
* Дамир Хаџиќ — светски младински првак во кајак на диви води 3xC1
* Фехим Хусковиќ — академски сликар и графичар
* Хидо Туркоглу — турски кошаркар со бошњачко потекло од Лажани, Македонија.

## Наводи

## Поврзано
* Бошњаци
* Демографија на Македонија

## Надворешни врски
* Првото училиште во Македонија на босански јазик  
* Дали се Босанците заборавени?